विद्यालय का वार्षिकोत्सव आयोजित
ब्यावर| राउमाविलसानी में शनिवार को वार्षिकोत्सव अनामीशरण के मुख्य आतिथ्य और किशनसिंह की अध्यक्षता में आयोजित हुआ। इस अवसर पर विद्यार्थियों ने सांस्कृतिक कार्यक्रम भी प्रस्तुत किया। संस्था प्रधान फतेहसिंह चौहान ने बताया कि इस अवसर पर स्कूल की प्रतिभाओं को सम्मानित भी किया गया। शिक्षक छोटूराम महावर को उत्कृष्ट कार्य करने पर पूर्व प्रधानाचार्य अनामीशरण ने साफ पहनाकर सम्मानित किया। इस अवसर पर घीसी देवी, सरपंच गिरधारी सिंह, मोहनलाल भाट, जीवन सिंह, नारायण सिंह, मोहनसिंह, महेश कुमार, सुनीलदेव, प्रेमकंवर राठौड़, पुष्पा गहलोत, पुष्पादेवी सहित अन्य लोग उपस्थित थे।
केकड़ी|शहरके जे.एस.मेवाड़ा पब्लिक स्कूल में शनिवार को वार्षिकोत्सव मनाया गया। समारोह में मुख्य अतिथि भाजपा के पूर्व मण्डल अध्यक्ष शांतिलाल विनायका उपस्थित थे जबकि अध्यक्षता गुरुकुल महाविद्यालय के प्राचार्य जितेन्द्र शर्मा द्वारा की गई। समारोह में छात्र-छात्राओं ने गीत, नृत्य, नाटक, कविता,भाषण विचित्र वेशभूषा प्रतियोगिताओं में भाग लिया गया। विचित्र वेशभूषा में रिद्धिमा अर्नव दाधीच ने प्रथम स्थान प्राप्त किया। समारोह में वर्षभर में आयोजित विभिन्न गतिविधियों में विजेता रहे छात्र-छात्राओं को पुरस्कार देकर सम्मानित किया गया। समारोह के अंत में विद्यालय की प्रधानाचार्या रिंकू जैन ने सभी का आभार व्यक्त किया।
सरवाड़|कस्बेके श्रीराम उच्च प्राथमिक विद्या मंदिर विद्यालय का विदाई समारोह शनिवार को समाजसेवी भंवरलाल कक्कड़ के मुख्य आतिथ्य में समारोह पूर्वक आयोजित हुआ। समारोह की अध्यक्षता खीरिया गेट राजकीय प्राथमिक विद्यालय प्रधानाध्यापक अब्दूल वहाब ने की। समारोह में जूनियर विद्यार्थियों ने सीनियर को तिलक लगाया और मुंह मीठा करवाकर विदाई दी गई। बच्चों ने सांस्कृतिक देशभक्ति गीतों पर प्रस्तुतियां दी। संचालन विद्यालय सचिव कविता गुप्ता ने किया। समापन पर विद्यालय प्रधानाध्यापक खण्डेलवाल ने सभी का धन्यवाद ज्ञापित किया।
hin_Deva hin_Deva hin_Deva hin_Deva